text: Exposicions | Història de Teulada
  Pàgina d'iniciExposicions
  Exposició Al Tall
  Imatge 16 gener 2013 17 Juliol 2013 Història de Teulada Exposicions, Memòria oral	centre ecomuseogràfic, exposició, teulada
  Encetem l'any amb una nova exposició al nostre poble, i és que ens visita l'exposició itinerant de la Universitat d'Alacant: "Al Tall, 35 anys de música mediterrània des del País Valencià", que preté ser un homenatge a la trajectoria del mític grup valencià.
  La inauguració de la mostra serà demà dijous a les 19.30h al Centre Ecomusegràfic, en la que podrem veure també la projecció del documental "Al Tall, cantar rasant la terra", realitzat per Daniel Martín.
  L'exposició estarà del 17 de Gener a l'1 de Març, i podrà ser visitada de dilluns a divendres de 10h a 14h al Centre Ecomuseogràfic (Avinguda Santa Caterina, 30).
  Ací vos deixem l'enllaç amb la notícia d'un periòdic local:
  El Cant de la Sibil·la en imatges
  Imatge 7 Desembre 2012 17 Juliol 2013 Història de Teulada Exposicions, Memòria oral, Notícies	cant de la sibil·la, exposició, teulada
  El Cant de la Sibil·la (22-11-2012)
  El passat dimecres va ser inaugurada l'exposició fotogràfica El Cant de la Sibil·la en imatges en el Centre Ecomuseogràfic l'Almàssera de Teulada. Les imatges, realitzades per l'Associació de Fotografia de Teulada, ens mostren este acte recuperat l'any passat per la Colla el Falçó i el Conservatori Mestre Berenguer.
  El Cant de la Síbil·la ve de lluny, més concretament de l'època medieval, quan l'anunci del judici final i la fi del món es va popularitzar entre els habitants, gràcies a personatges com Vicent Ferrer que feien servir la llengua valenciana.
  L'acte, que se celebra el 22 de desembre a l'església de Santa Caterina, consisteix en l'anunci del judici final per part de la protagonista (la Sibil·la) acompanyada per música i cor, tot fent servir una gran teatralització de les formes i un fort missatge dogmàtic.
  En la mostra també podem veure objectes que s'utilitzen per a la Sibil·la com l'espasa, els instruments musicals i els versos del cant que procedeixen d'un manuscrit del segle XVI de la Seu de València.
  L'exposició podrà veure's fins el 4 de gener del 2013 al Centre Ecomuseogràfic de l'Almàssera de Teulada en horari de 10.00 a 14.00h.
  Ací vos deixem amb la notícia d'un periòdic local:
  Inauguració exposició fotografia Cant de la Sibil·la
  Buigues i Vila, Jaume: El Cant de la Sibil·la a Teulada. Llibre de festes a Sant Vicent Ferrer. Teulada 2012.